|  |  |  |
| --- | --- | --- |
| **LOGO (2)** | **ЦЕНТАР ЗА РАЗВОЈ ПОЉОПРИВРЕДЕ И СЕЛА****БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка б) , члана 70.Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије број: 1199-1/21 од 10.09.2021.године, за провођење поступка за избор најповољнијег понуђача за „Набавку средства за побољшање плодности пољопривредног земљишта - калцификацију“ за потребе РЕЦ „Мањача“ Директор Центра **д о н о с и,** сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисијеброј: 1199-1/21 од 10.09.2021.године, за „Набавку средства за побољшање плодности пољопривредног земљишта - калцификацију“ за потребе РЕЦ „Мањача“ у конкурентском поступку број: 1071/21 од 17.08.2021. године, објављеном на Порталу јавних набавки, обавјештење о набавци број: 256-7-1-34-3-23/21 од 17.08.2021.године.

2. Уговор се додјељује понуђачу **„ПРИМАПРОМ“ д.о.о. Бања Лука,** понуда број: ЗП-223/21 од 06.09.2021.године, за понуђену цијену **од 12.887,00 КМ без ПДВ-а односно 15.077,79 КМ са ПДВ-ом.**

3. Понуда понуђача из тачке 2. ове одлуке је прихватљива по критеријуму најниже цијене, у складу са чланом 64. тачка 1. под б) ЗЈН-а Б и Х.

4. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

5. Прије закључења уговора, понуђач из члана 2.ове одлуке дужан је, у року од 5 (пет) дана од дана пријема обавјештења о избору (одлуке о избору), уговорном органу доставити документе којима доказује своју личну способност.

Ови документи су наведени у члану 45. став 2) тачка а) до д) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14) не смију бити старији од три мјесеца, рачунајући од дана достављања понуде.

Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

6. Ова одлука објавиће се на веб-страници: [**www.crusbl.org**](http://www.crusbl.org) истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број: 1070/2021-О од 17.08.2021.године. Јавна набавка је проведена путем конкурентског поступка, Обавјештење о набавци број: 256-7-1-34-3-23/21 објављено на Порталу јавних набавки дана 17.08.2021. године.

Процијењена вриједност јавне набавке износи 13.000,00 КМ без ПДВ-а.

Поступак јавне набавке провела је Комисија за јавну набавку, именована рјешењем број: 1071-2/21 од 17.08.2021.године.

Тендерска документација је објављена на Порталу јавних набавки те је исту са портала јавних набавки преузело 5 (пет) понуђача, а тендерску документацију и исправку тендерске документације 7 (седам) понуђача.

Извјештај о преузимању тд од стране понуђача од 07.09.2021.год. у прилогу ТД.

У предвиђеном року за достављање понуда пристигло је пет (5) понуда.

Дана 07.09.2021. године у 12:30 часова извршено је јавно отварање понуда о чему је сачињен Записник са отварања понуда број: 1176/21 од 07.09.2021.године који је благовремено (у законском року) достављен понуђачима који су доставили понуде у предметном поступку набавке.

Комисија је констатовала да су пристигле понуде сљедећих понуђача и то по сљедећем редослиједу:

1. **„AGROLUX“ d.о.о. Лакташи,**  укупна вриједност понуде **19.000,00 КM без** **ПДВ-а**, односно укупна вриједност понуде **22.230,00 КМ са ПДВ-ом;**
2. **„РЕПРОМ“ д.о.о. Модрича,**  укупна вриједност понуде **15.000,00 КM без** **ПДВ-а**, односно укупна вриједност понуде **17.550,00** **КМ са ПДВ-ом;**
3. **„РАПИЋ“ д.о.о. Градишка,**  понуђач није доставио образац за цијену понуде;
4. **Рудник кречњака „Carmeuse“ а.д. Добој,** укупна вриједност понуде **13.000,00 КM без** **ПДВ-а**, односно укупна вриједност понуде **15.210,00 КМ са ПДВ-ом**
5. **„ПРИМАПРОМ“ д.о.о. Бања Лука,** укупна вриједност понуде **13.000,00 КМ** **без ПДВ-а**, односно укупна вриједност понуде **15.210,00 KM са ПДВ-ом.**

Након јавног отварања Комисија је приступила анализи понуда и испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да су двије достављене понуде прихватљиве за уговорни оган и то понуде понуђача „РЕПРОМ“ д.о.о. Модрича и понуђача „ПРИМАПРОМ“ д.о.о. Бања Лука.

Такође, извршена је рачунска контрола исправности понуда и утврђено је да нема рачунских грешака.

С обзиром да су двије достављене понуде оцијењене као прихватљиве за уговорни орган, испуњени су услови за провођење поступка е-аукције, која је заказана за дан 10.09.2021.године, са почетком у 09:00 часова, у трајању од 10 минута. У систем Е-аукције унесене су сљедеће вриједности понуда без ПДВ-а:

**Преглед прихватљивих понуда- почетна ранг листа понуђача који су позвани да учествују у е-аукцији**

|  |  |  |
| --- | --- | --- |
| Р.бр.  |   ПОНУЂАЧ | Почетна цијена у КМ без ПДВ-а  |
| 1. | **„РЕПРОМ“ д.о.о. Модрича** | 15.000,00 |
| 2. | **„ПРИМАПРОМ“ д.о.о. Бања Лука** | 13.000,00 |

Е-аукција је започела 10.09.2021. г. у 09:00:00 часова а окончана у 09:10:00 часова. Током трајања Е-аукције понуђачи су подносили нове цијене и снижавали понуде. По окончаној Е-аукцији сачињена је коначна ранг листа:

**Коначна ранг листа понуђача кији су учествовали у е-аукцији:**

|  |  |  |  |
| --- | --- | --- | --- |
| Р.бр.  |   ПОНУЂАЧ | Коначна цијена у КМ без ПДВ-а | Поредак |
| 1. | „ПРИМАПРОМ“ д.о.о Бања Лука | 12.887,00 | 1. |
| 2. | „РЕПРОМ“ д.о.о. Модрича | 12.900,00 | 2. |

По окончаној е-аукцији евидентно је да је цијена најповољније понуде снижена за 0,87 % односно 113,00 КМ.

Извјештај о току и завршетку е-аукције креиран 10.09.2021.године у 09:10 часова у прилогу.

Даље, Комисија је анализирала снижење укупне цијене понуде понуђача **„ПРИМАПРОМ“ д.о.о. Бања Лука** као најповољнијег понуђача у овом поступку набавке по окончаној е-аукцији, те је констатовала сљедеће:

* почетна цијена.........13.000,00
* коначна цијена.........12.887,00
* смањење цијене.......113,00
* смањење цијене.........0,87 %

 Након извршене анализе почетних прихватљивих понуда, проведене Е-аукције и коначне анализе понуда, Комисија је директору доставила препоруку за додјелу уговора понуђачу са записницима о оцјени понуда и приједлогом за доношење Одлуке о избору најповољнијег понуђача, а то је понуђач: **„ПРИМАПРОМ“ д.о.о. Бања Лука на коначну укупну понуђену цијену понуде од 12.887,00 КМ без урачунатог ПДВ-а, односно 15.077,79 КМ са ПДВ-ом.** Понуђач испуњава и све услове дефинисане тендерском документацијом, као и све квалификационе услове, те је у поступку Е-аукције понудио најнижу цијену.

 Разматрајући препоруку Комисије за додјелу уговора, утврђено је да су разлози за избор најповољнијег понуђача оправдани, у складу са чланом 64. 65. и 70. Закона о јавним набавкама.

 Имајући у виду разлоге којим се Комисија руководила приликом анализе и оцјене понуда, ријешено је као у диспозитиву.

**Поука о правном лијеку:**

 Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 5 (пет) дана од дана пријема ове одлуке (обавјештења) о избору најповољнијег понуђача.

Број: 1200/21 **ДИРЕКТОР**

#### Дана: 10.09.2021. год. Драшко Илић, дипл.екон.

 \_\_\_\_\_\_\_\_\_\_\_\_\_\_\_\_\_\_\_\_\_\_\_